Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: A külföldiek beutazásáról, magyarországi tartózkodásáról és bevándorlásáról szóló 1993. évi LXXXVI. törvény — az Avtv.
Paragraph Index: 1349

A külföldiek beutazásáról, magyarországi tartózkodásáról és bevándorlásáról szóló 1993. évi LXXXVI. törvény — az Avtv. követelményének megfelelően — részletesen előírja, hogy a vízumkiadó szerv milyen személyes adatokat, és meddig kezelhet. E törvény azt is előírja, hogy a vízumkiadó szerv a vízumkérelmekben szereplő adatokat a vám- és pénzügyőrség, a közigazgatási hivatal, az idegenrendészeti hatóság, az igazságszolgáltatási és a bűnüldözési szervek, a nemzetbiztonsági szervek és a menekültügyi hatóság, továbbá nemzetközi szerződés alapján az abban meghatározott adatkörben és szervek részére továbbíthatja. A vizsgálat idején nem volt olyan — törvényben kihirdetett — nemzetközi szerződésünk amely arról rendelkezett volna, hogy a vízumkérelemben szereplő személyes adatokat harmadik ország hatóságának át lehet adni. (260/K/1999) A washingtoni Holocaust Memorial Museum vezetői két alkalommal is panasszal fordultak az adatvédelmi biztoshoz amiatt, hogy nem kapnak minden megkeresett magyar levéltártól és hatóságtól kutatási engedélyt, azok megnehezítik kutatásaikat. Az adatvédelmi biztos tájékoztatta a beadvány küldőit a magyar adatvédelmi, levéltári és titokjogi szabályozásról, és megbeszélést kezdeményezett az érintett intézmények vezetőivel (lásd bővebben a Levéltárak, tudományos kutatás alfejezetben). (432/K/1999, 598/K/1999) Az Igazságügyi Minisztérium közigazgatási államtitkára arra kérte az adatvédelmi biztost, hogy válaszoljon Magyarország európai uniós csatlakozásával összefüggő kérdőívének azokra a pontjaira, amelyek tevékenységét érintik. A kérdések többek között a magyar adatvédelmi szabályozás alkotmányi és törvényi szabályait; az adatvédelem alapfogalmait; az Adatvédelmi Biztos Irodája szervezetét, működését, ügyforgalmát érintették. (480/K/1999) A Belügyminisztérium parlamenti és jogi helyettes államtitkára véleményezésre elküldte az adatvédelmi biztosnak az Europol és Magyarország közötti kétoldalú megállapodás megkötéséhez is kapcsolódó végrehajtási jogszabályok tervezetét. A rendeletek elkészítésére felhatalmazást az Európai Unió bűnüldözési információs rendszere és a Nemzetközi Bűnügyi Rendőrség Szervezete keretében megvalósuló együttműködésről és információcseréről szóló 1999. évi LIV. törvény tartalmaz. Az adatvédelmi biztos válaszában felhívta a figyelmet a tervezet Avtv.-vel ellentétes pontjaira, de már korábban, a törvény tervezetéről is kifejtette aggályait. (Lásd bővebben a jogszabály-véleményezésekről szóló fejezetben). (560/J/1999) 2000/88/II. szám F) JOGSZABÁLY-VÉLEMÉNYEZÉS Az 1999-ben véleményezett jogszabályok Az adatvédelmi biztos munkájának fontos része az adatvédelmet és az információszabadságot érintő jogszabályok tervezetének véleményezése. Míg 1998-ig az ilyen ügyek száma is, aránya is folyamatosan nőtt, 1999-ben jelentős visszaesést tapasztaltunk: 1996-ban az ügyek mintegy 8%-a, 1997-ben 11%-a, 1998-ban 18%-a volt jogszabály-véleményezés, 1999-ben csak 12%-a. 1998-ban 169 jogszabály tervezetét küldték meg a tárcák, 1999-ben viszont csupán 101-et. Ez pedig 40%-os visszaesés. A megelőző évhez képest 1999-ben — ha a nemzetközi egyezményeket kihirdető törvényeket leszámítjuk — mintegy 11%-kal kevesebb törvény, 7%-kal kevesebb kormányrendelet született, és csökkent a miniszteri rendeletek száma is. A jogszabály-véleményezések jelentős csökkenésének másik oka, hogy kevesebb volt a véleményezésre megküldött tervezet. Ez leginkább a kormányrendeleteknél szembetűnő. A véleményezett jogszabályok megoszlása a jogforrási szintek szerint 1998. 1999. Törvény 41 (24%) 33 (33%) Kormányrendelet 53 (31%) 15 (15%) Kormányhatározat 5 (3%) 2 (1%) Miniszteri rendelet 64 (38%) 43 (42%) Egyéb 6 (4%) 8 (8%) Ebben az esztendőben is előfordult, hogy az előterjesztő teljesíthetetlenül rövid határidőt hagyott a véleményezésre. Ezek közül leginkább az az eset nehezményezhető, amikor a Miniszterelnöki Hivatal közigazgatási államtitkára az

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes